### Beslutning

Fremsendes til Økonomiudvalget til behandling i henhold til beslutning i byrådets møde den 22. januar 2020.

### Resumé

Indstillingen beskriver budgetlægningen for Budget 2021.

Særlige fokuspunkter i dette års procedure er:

* Nye former for borgerinddragelse,
* udarbejdelse og vedtagelse af en ny 10-årig investeringsplan,
* arbejdet med klimamålsætningerne i budget- og regnskabsprocessen
* udvalgenes drøftelser af udfordringer og prioriteringsmuligheder
* samt Magistratens behandling af budgetudfordringer på tværs af områder.

I indstillingen lægges der konkret op til, at:

* der som led i budgetlægningen udarbejdes og vedtages en ny 10-årig investeringsplan gældende for perioden 2024-2033. Udover visionskonferencen for byrådet i november 2019 forberedes planen ved, at der afholdes et temamøde vedr. finansiering, et Grete Mogensen hvor magistratsafdelingernes fremsendte behovs- og løsningsforslag præsenteres, samt at Byrådets partier får lejlighed til at fremsende deres prioriteringer og anlægsforslag, så disse kan indgå i budgetdrøftelserne. Sideløbende vil borgerne blive inddraget i udarbejdelsen af investeringsplanen via budgetmessen og borgerworkshops eller lignende.
* borgerne inddrages i og oplyses om budgetlægningen og udarbejdelsen af investeringsplanen på en budgetmesse som afholdes den 8. september 2020.
* Magistraten behandler budgetudfordringer i et tværgående perspektiv på et temamøde om budgetforslaget den 2. juni 2020
* direktørgruppen arbejder videre med ”Fælles om nye løsninger” og vurderer hvorvidt de kan bidrage til at realisere finansieringsbidraget til budgetmodellerne.

Indstillingen vil blive suppleret af en indstilling i marts 2020 om fastlæggelse af årlige klimamål samt opfølgningen på disse i budget- og regnskabsprocessen.

### Indstilling

At 1) Byrådet godkender budgetproceduren og vedlagte tidsplan for Budget 2021.

At 2) Byrådet godkender den beskrevne proces for udarbejdelsen af den 10-årige investeringsplan.

At 3) der afholdes en budgetmesse tirsdag den 8. september 2019 kl. 17-20.

### Sagens forløb

13-01-2020 Magistraten

Fremsendes til [adresse] Byråd med bemærkning, at Magistraten i mødet den 13. januar 2020 anbefaler, at byrådet tiltræder Borgmesterens Afdelings indstilling af 9. januar 2020.

George Møller tog forbehold.

Magistraten understregede behovet for en grundig evaluering af budgetmessen, herunder deltagerantal m.m.

 22-01-2020 [adresse]
Fremsendes til Økonomiudvalget til behandling i henhold til beslutning i byrådets møde den 22. januar 2020.
 29-01-2020 Økonomiudvalget
Udvalget kunne enstemmigt tiltræde indstillingen i overensstemmelse med Magistratens anbefaling.
 05-02-2020 Aarhus Byråd

Sabine Thorsen med bemærkning, at byrådet i sit møde den 5. februar 2020 har vedtaget Magistratens indstilling i overensstemmelse med erklæring fra Økonomiudvalget af 29. januar 2020.

Dansk Folkepartis byrådsgruppe tog forbehold for budgetmessen.